Maha Ali

Maha Ali (Arabo:  مها علي; nasida el 17 de Mayo de 1973) es una politika de Djordania i endemas injeniera industriala. Era la anterior Ministra de Industria i Negosio del Reyno Achemita de Djordania, diskues de los trokamientos enel governo de Abdullah Ensour el 2 de Marso de 2015.Cabinet reshuffle sees five ministers in, four out. Jordan Times. 

Biografiya
Maha Ali nasio en Amman, sivdad kapitala de Djordania, en 1973. El su padre es un konosido doktor i djeneral de las Huersas Armadas de Djordania. Eya avla arabo, inglez i fransez. Ali tiene aresivido un B.Sc. en injenieriya industriala de la Universita de Djordania, un titolo de politika de negosios de la WTO en Suisa i un MBA de la Universita Almana de Djordania.Resume - Maha Ali. Ministerio de Industria i Negosios de Djordania. 

Kariera politika
El empesijo de la kariera politika de Ali era en 1998. Desde Ogusto de 1998 fina Fevrero de 2001, lavoro komo peskisadora en la Organisasion Mondiala de Negosios. Diskues lavoro komo la shefa de negosios enel Departamento de Politikas de Negosios Internasionales fina Avril de 2002. Entre Avril de 2002 i Avril de 2003, lavoro komo la konsejera ekonomika del buro permanente de Djordania en las Nasiones Unidas. En Oktobre de 2003 era yamada direktora del Departamento de Politika de Negosios Internasionales fina 2010, kuando  era yamada Sekretaria Djenerala de este ministerio.

Kuando lavorava enel ministerio komo Sekretaria Djenerala, era la gia de los akodros echos kon el buto de la entrada de Djordania en la WTO i endemas la shefa del ekip del payis en bushkida de azer parte de la OECD.Minister Maha Abdelraheem Saber Ali,  Guide to Political Life in Jordan , Abdullah Ensour government "first Cabinet reshuffle". Jordan Politics. Ali endemas aresivio los musafires diplomatikos en la reunion del Deauville Partnership en 2012 i en kada reunion kon otros payises ke keren azer negosios kon Djordania. En munchos enkontros era la shefa del ekip djordano en los akodros de negosios entre Djordania i los Estados Unidos, Singapur, Kanada i la Turkiya.thumb|Ali en las diskusyones de negosios entre Kina i Djordania en 2015. Ali lavoro en munchas organisasiones del governo de Djordania, komo Jordan Enterprise Development Corporation, Jordan Investment Board, i Jordan Development Zones Company antes de ser yamada ministra.

El 2 de Marso de 2015, diskues de trokamientos en el doseno governo de Abdullah Ensour, era yamada Ministra de Industria i Negosios.

 Kariera akademika 
Diskues de eskapar su lavoro enel governo, dechidio lavorar komo profesora en la Eskola de Administrasion i Sensias Lojistikas en la Universita Almana de Djordania, espesialmente en Negosios Internasionales.Maha Ali. Universita Almana de Djordania. 

Onores aresividos
Ali era yamada la Ochena Mujer mas Puederoza del Mundo Arabo enel Governo por la revista Forbes in 2015Maha Abdul Rahim Ali. Forbes Middle East.  i tiene aresivido medalyas del Rey Abdullah II por el su lavoro sitizeno, komo la Medalya de la Independensia en la klasa tresera.

En 2016, aresivio la Medalya del Governador Djeneral del Governador Djeneral de Kanada, por el su es.huerso en muchiguar los negosios entre Djordania i Kanada.

Referensias

 Atamientos eksternos 

 Ministry of Industry, Trade and Supply 

Kateggoría:Mujeres de Djordania
Kateggoría:Politikos de Djordania
Kateggoría:Ministros de Djordania